După război, economia Germaniei s-a prăbușit. În timp ce parcul zoologic al lui Hagenbeck a fost capabil să își reconstruiască colecția de animale, societatea zoologică nu a reușit să facă acest lucru. Pe 30 decembrie 1920 societatea a fost lichidată, iar pe 21 ianuarie 1921 grădina zoologică s-a închis. Un nou grup de investitori, Corporația Grădina Zoologică din Hamburg, a preluat grădina zoologică și a refăcut o colecție masivă formată din 882 de specii și subspecii, dar în urma crahului financiar din 1929 ea s-a îndreptat din nou spre faliment. S-a încercat salvarea corporației prin transformarea facilității zoologice într-un complex format dintr-un parc de distracții și un parc ornitologic. Încercarea a eșuat și în 1931 corporația a intrat în faliment, iar grădina zoologică a fost închisă pentru totdeauna. Orașul Hamburg a preluat terenul grădinii zoologice și a amenajat acolo un parc public (Hamburger Stadtpark).